Windows 11

**Windows 11** je 64-bitový operačný systém pre osobné počítače od firmy Microsoft, nástupca Windows 10. Oficiálne oznámený bol 24. júna 2021, jeho prvé vydanie je k&nbsp;dispozícii od 5. októbra 2021. Windows&nbsp;11 by mal byť dostupný zadarmo pre používateľov Windows&nbsp;10 prostredníctvom Windows Update ak počítač spĺňa minimálne hardvérové požiadavky.

V&nbsp;porovnaní s&nbsp;predchádzajúcimi verziami už nie sú podporované počítače s&nbsp;architektúrou IA-32 alebo používajúce BIOS. Striktnejšie sú tiež oficiálne hardvérové požiadavky, potrebný je počítač s&nbsp;rozhraním UEFI, podporujúcim funkciu Secure Boot a spĺňajúci špecifikáciu Trusted Platform Module&nbsp;2.0, ako aj DirectX&nbsp;12. Požiadavke na procesor Intel Core 8. generácie alebo AMD Ryzen 2000 by mali orientačne vyhovovať počítače zostavené z aktuálneho hardvéru po auguste 2017 resp. apríli 2018, kedy boli tieto procesory predstavené. Na overenie kompatibility vydal Microsoft nástroj *PC Health Check*, existuje tiež neoficiálny open-source nástroj *WhyNotWin11*.

## Vývoj
Po vydaní Windows&nbsp;10 v roku 2015 spoločnosť Microsoft uvádzala, že ide o&nbsp;„finálnu verziu systému Windows“. Operačný systém bol prezentovaný ako služba, ktorej nové zostavenia a aktualizácie budú vydávané priebežne.

Špekulácie o&nbsp;novej verzii či redizajne systému Windows sa objavili začiatkom roka 2021 v nadväznosti na pracovnú ponuku spoločnosti Microsoft, odkazujúcu na „rozsiahle omladenie“ systému. Malo ísť o&nbsp;redizajn s&nbsp;kódovým označením *Sun Valley* [sʌn ˈvæli], ktorý mal zmodernizovať používateľské rozhranie systému. Výkonný riaditeľ Microsoftu Satya Nadella počas svojho prejavu v úvode májovej vývojárskej konferencie *Microsoft Build 2021* spomenul novú generáciu systému Windows, ktorú podľa jeho slov niekoľko mesiacov testoval, s&nbsp;tým, že o&nbsp;nej spoločnosť čoskoro oznámi viac. Týždeň po konferencii začal Microsoft rozosielať pozvánky na špeciálne podujatie, ktoré sa malo konať 24.&nbsp;júna 2021 o&nbsp;11:00 EDT (17:00 SELČ). Čas začiatku, 11 hodín, vyvolal špekulácie, že ide o&nbsp;narážku na Windows&nbsp;11.

15. júna 2021 unikla na internet predbežná verzia systému Windows&nbsp;11 s rozhraním, pripomínajúcim vetvu Windows&nbsp;10X, ktorej vývoj bol ukončený, spolu s&nbsp;prepracovaným rozhraním po prvom spustení a&nbsp;logom Windows&nbsp;11. Oficiálne bol potom Windows&nbsp;11 avizovaný na spomenutom podujatí 24.&nbsp;júna 2021.

## Funkcie

### Používateľské rozhranie a návrh
Windows&nbsp;11 obsahuje aktualizované používateľské rozhranie navrhnuté systémom Fluent Design. Prevláda v&nbsp;ňom priesvitnosť a zaoblené rohy. Ponuka Štart sa teraz nachádza uprostred panelu úloh (pruh dole). Zobrazenie úloh – funkcia predstavená v&nbsp;systéme Windows&nbsp;10 – má nový dizajn. Medzi ďalšie zmeny patria nové systémové ikony, zvuky a widgety.

### Integrované aplikácie
Do systému Windows&nbsp;11 bude integrovaná služba Microsoft Teams, ktorá je prístupná&nbsp;z panelu úloh. V&nbsp;rámci operačného systému bude distribuovaná aj služba Xbox Game Pass a do systému Windows&nbsp;11 budú integrované aj funkcie konzol Xbox Series&nbsp;X a Series&nbsp;S, Auto HDR a DirectStorage.

### Aplikácie pre Android
Windows 11 má umožniť používateľom inštalovať do počítača aplikácie pre Android a to pomocou Microsoft Store. V septembri 2021 však Microsoft avizoval, že sa podpora odkladá.

## Minimálne hardvérové požiadavky
náhľad|Príklad výstupu nástroja na overenie kompatibility ''WhyNotWin11''

### Inštalácia na staršie počítače
Zariadeniam s nepodporovanými procesormi nie je inštalácia ani spustenie systému blokované, je však potrebné zrealizovať čistú inštaláciu prípadne aktualizáciu pomocou inštalačného média z ISO obrazu, nakoľko služba Windows Update aktualizáciu z Windows 10 na nepodporovanom systéme neponúkne. Používatelia musia naviac odsúhlasiť, že nebudú mať nárok dostávať aktualizácie a že na prípadné škody, spôsobené používaním systému Windows 11 v nepodporovanej konfigurácii sa nevzťahuje záruka výrobcu.

## Referencie

## Iné projekty

## Externé odkazy
* Oficiálna stránka
* ISO obraz na stiahnutie
* Popis možností čistej inštalácie na tomshardware.com 
* Recenzia na touchIT.sk
* Recenzia na Živě.cz 
* Recenzia na The Verge 

## Zdroj

Kategória:Microsoft Windows
Kategória:Operačné systémy
Kategória:Windows NT
Kategória:Softvér z 2021